Diari Oficial de la Generalitat Valenciana


Sumari del DOGV 3880, del 17-11-2000 (2000/9143)

RESOLUCIÓ de 25 d'octubre de 2000, de la Direcció General de Funció Pública, per la qual s'executa la sentència núm. 3.009/2000, de la Sala Social, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/9143


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 d'octubre de 2000, de la Direcció General de Funció Pública, per la qual s'executa la sentència núm. 3.009/2000, de la Sala Social, del Tribunal Superior de Justícia de la Comunitat Valenciana. [2000/X9143]
  
La Sala Social, del Tribunal Superior de Justícia de la Comunitat Valenciana, en el recurs de suplicació núm. 3.027/1997, interposat contra la sentència de data 31 d'octubre de 1996, dictada pel Jutjat Social núm. 5 d'Alacant, en les actuacions núm. 535/1996 seguides sobre reconeixement de dret, a instància del senyor Jesús Vinuesa Gonzalo, contra la Generalitat Valenciana, Conselleria d'Administració Pública, va dictar sentència núm. 3.009, de data d'11 de juliol de 2000, la part dispositiva de la qual diu:
  
?Que hem de desestimar i desestimem el recurs de suplicació interposat en nom de Generalitat Valenciana-Conselleria d'Administració Pública, contra la sentència dictada pel Jutjat Social núm. 5 d'Alacant, de data 31 d'octubre de 1996, en virtut de demanda formulada instància del senyor Jesús Vinuesa Gonzalo, i en la seua conseqüència, hem de confirmar i confirmem la sentencia recorreguda?.
  
La referida sentència, del Jutjat Social núm. 5 d'Alacant, disposa:
  
?Que estimant com estime en part la demanda formulada pel senyor Jesús Vinuesa Gonzalo contra la Conselleria d'Administració Pública i el senyor Ernesto Pérez Esteve, he de declarar i declare el dret de l'actor a ser restituït en el lloc de treball núm. 11.770, que ocupava amb anterioritat a la seua participació en el concurs de trasllat núm. 15/5098 DA/L, acordat per Resolució de data 24.11.1992; i condemne els codemandats a estar i passar per tal declaració, i la Conselleria demandada que abone a l'actor la suma total de 2.016.000 pessetes?.
  
Vist que el lloc de treball núm. 11.770 es troba actualment ocupat, amb caràcter temporal, pel senyor Ernesto Pérez Esteve, com a funcionari interí.
  
Atés allò que disposa l'article 118 de la Constitució Espanyola, que estableix l'obligatorietat de complir les sentències i altres resolucions fermes dictades per jutges i tribunals, així com allò establit en l'article 17.2 de la Llei Orgànica del Poder Judicial.
  
Per tant i en ús de les competències que legalment tinc conferides, resolc:
  
Primer
  
Restituir el senyor Jesús Vinuesa Gonzalo, NRP 92797514Z5, amb caràcter definitiu, al lloc de treball núm. 11.770 tècnic mitjà d'Obres Públiques, de la Conselleria d'Obres Públiques, Urbanisme i Transports, amb efectes del dia de la presa de possessió.
  
Segon
  
Cessar el senyor Ernesto Pérez Esteve, NRP 91759846 S0, com a funcionari interí en el lloc núm. 11.770, amb efectes del dia anterior al de la presa de possessió en aquest del senyor Jesús Vinuesa Gonzalo.
  
Tercer
  
Abonar al senyor Jesús Vinuesa Gonzalo la suma total de 2.016.000 pessetes, amb càrrec a l'aplicació pressupostària corresponent a la qual estiga adscrit el lloc de treball.
  
Quart
  
Per la Conselleria d'Obres Públiques, Urbanisme i Transports, es formalitzaran els annexos de presa de possessió i cessament que es deriven del que disposa en aquesta resolució.